CELEX: 62007CA0250
Language: mt
Date: 2009-06-04 00:00:00
Title: Kawża C-250/07: Sentenza tal-Qorti tal-Ġustizzja (L-Ewwel Awla) tal- 4 ta’ Ġunju 2009 — Il-Kummissjoni tal-Komunitajiet Ewropej vs Ir-Repubblika Ellenika ( Nuqqas ta’ Stat li jwettaq obbligu — Direttiva 93/38/KEE — Kuntratti pubbliċi fis-setturi tal-ilma, tal-enerġija, tat-trasport u tat-telekomunikazzjoni — Proċedura ta’ għoti ta’ kuntratti pubbliċi mingħajr sejħa minn qabel għal kompetizzjoni — Kundizzjonijiet — Komunikazzjoni tal-motivi għaċ-ċaħda ta’ offerta — Terminu )

1.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 180/3
            
         Sentenza tal-Qorti tal-Ġustizzja (L-Ewwel Awla) tal-4 ta’ Ġunju 2009 — Il-Kummissjoni tal-Komunitajiet Ewropej vs Ir-Repubblika Ellenika
   (Kawża C-250/07) (1)
   
   (“Nuqqas ta’ Stat li jwettaq obbligu - Direttiva 93/38/KEE - Kuntratti pubbliċi fis-setturi tal-ilma, tal-enerġija, tat-trasport u tat-telekomunikazzjoni - Proċedura ta’ għoti ta’ kuntratti pubbliċi mingħajr sejħa minn qabel għal kompetizzjoni - Kundizzjonijiet - Komunikazzjoni tal-motivi għaċ-ċaħda ta’ offerta - Terminu”)
   2009/C 180/05
   Lingwa tal-kawża: Il-Grieg
   
      Partijiet
   
   
      Rikorrenti: Il-Kummissjoni tal-Komunitajiet Ewropej (rappreżentanti: M. Patakia u D. Kukovec, aġenti)
   
      Konvenuta: Ir-Repubblika Ellenika (rappreżentanti: D. Tsagkaraki, aġent, V. Christianos, dikigoros)
   
      Suġġett
   
   Nuqqas ta’ Stat li jwettaq obbligu — Ksur tal-Artikoli 4, 20(2) u 41(4) tad-Direttiva tal-Kunsill 93/38/KEE, tal-14 ta’ Ġunju 1993, li tikkoordina l-proċeduri ta’ akkwist pubbliku għal entitajiet li joperaw fis-setturi tal-ilma, tal-enerġija, tat-trasport u tat-telekomunikazzjoni (ĠU L 199, p. 84) — Proċedura ta’ kompetizzjoni għall-istudju, il-provvista, it-trasport, l-installazzjoni u t-tħaddim ta’ żewġ impjanti għall-produzzjoni tal-enerġija elettrika għaċ-ċentrali termoelettrika ta’ Atherinolakkos fi Kreta
   
      Dispożittiv
   
   
               1)
            
            
               Billi damet mingħajr ġustifikazzjoni sabiex tirrispondi għat-talba għal preċiżazzjonijiet ta’ offerent dwar il-motivi għar-rifjut tal-offerta tiegħu, ir-Repubblika Ellenika naqset mill-obbligu tagħha skont l-Artikolu 41(4) tad-Direttiva tal-Kunsill 93/38/KEE, tal-14 ta’ Ġunju 1993, li tikkoordina l-proċeduri ta’ akkwist pubbliku għal entitajiet li joperaw fis-setturi tal-ilma, tal-enerġija, tat-trasport u tat-telekomunikazzjoni, kif emendata mid-Direttiva tal-Kummissjoni 2001/78/KE, tat-13 ta’ Settembru 2001.
            
         
               2)
            
            
               Ir-rikors huwa miċħud għall-bqija.
            
         
               3)
            
            
               Ir-Repubblika Ellenika u l-Kummissjoni tal-Komunitajiet Ewropej għandhom ibatu l-ispejjeż tagħhom.
            
         
      (1)  ĠU C 155, 7.7.2007.